<classify> WAKAZI wawili wa Tarime mkoani Mara, wamefi kishwa katika Mahakama ya Wilaya ya Tarime kwa uhujumu uchumi wakidaiwa kupatikana na meno ya tembo matano yenye thamani ya Sh 170, 700,000.Aidha, wengine watatu wa Kijiji cha Nyamakendo wilayani Serengeti mkoani hapa, wamefikishwa katika mahakama hiyo baada ya kupatikana na nyama ya nyumbu yenye thamani ya Sh milioni 1.6.Akisoma mashitaka ya uhujumu uchumi yanayowakabili washitakiwa katika kesi Namba 332019, mbele ya Hakimu wa Mahakama ya Wilaya ya Tarime Mohamed Siliti, Mwanasheria wa Serikali Kitengo cha Tanapa, Bulemo Kasika alidai Julai 9 mwaka huu mchana, washitakiwa Julius Mwita 19, Robert Mwita 45 na Chacha Rhobi 48 wa Kijiji cha Nyamakendo Mugumu wilayani Serengeti, walikutwa ndani ya Hifadhi ya Wanyamapori ya Serengeti wakiwa na silaha za jadi, mapanga, visu, nyama, na miguu ya nyumbu aliyeuawa mwenye thamani ya Sh 1,625,000 mali ya Serikali ya Jamhuri ya Muungano ya Tanzania bila kuwa na kibali. Katika kesi Namba 402019, Kasika alidai Julai 18, mwaka huu, mchana katika Kijiji cha Ngerengere washitakiwa Mseti Daniel 25 mkazi wa Nyabitocho na mwenzake Peter Ngoina 24 mkazi wa Kijiji cha Ngerengere katika Kata ya Regicheri wilayani Tarime, wakiwa wamepakiana katika pikipiki.  <topic>: KITAIFA 